မြကန်စက္ကူတိုက်

မြကန်စက္ကူတိုက်မှာ မြန်မာနိုင်ငံ၊ မန္တလေးတိုင်းဒေသကြီး၊ ညောင်ဦးမြို့တွင်တည်ရှိသည်။  

ပုဂံဒေသတွင် ကျောက်အုတ်ဖြင့် တည်ထားသော ဗုဒ္ဓသာသနိကအဆောက်အဦ လေးခုရှိသည်။ ၎င်းတို့မှာ ရွှေစည်းခုံစေတီ၊ နန်းဘုရား၊ ကျောက်ဂူဥမင် နှင့် မြကန်စက္ကူတိုက် တို့ ဖြစ်ကြသည်။ တူရွင်းတောင်တက်ကားဂိတ်အနီးတွင် စက္ကူတိုက်ဟူသောလမ်းညွှန်ဆိုင်းဘုတ်မှ လမ်း၏ညာဘက်တစ်ဖက်အနီး ကိုင်းပင် ဆူးပင်(ဒေသအခေါ် ရှပင်) များ အကြားတွင် တွေ့နိုင်သည်။ ကျစွာမင်းကြီး၏ သမီးတော် သံပျင်မင်းသမီးက ရဟန်းတော်များကို စာချရာ နေရာဖြစ်သော မြကန်စက္ကူတိုက်ဖြစ်သည်။ သို့ရာတွင် အဆောက်အဦဟူ၍ မရှိတော့ဘဲ ကျောက်အုတ်ဖြင့် တည်ထားသော လေးထောင့် ပန္နက်ခုံကိုသာ တွေ့ရှိခဲ့ရသည်။  တစ်ချိန်က အမျိုးသမီး စာဆိုတော်တစ်ဦး စတင်ရာနေရာ နိမိတ်သဖွယ်ပင်ဖြစ်သည်ဟု မှတ်ယူရမည်ဖြစ်သော်လည်း ယနေ့အချိန်တွင် အောက်ခြေခုံမျှသာ မြင်တွေ့နိုင်တော့သည်။ 

ကိုးကား

ကဏ္ဍ:ပုဂံ